|  |  |
| --- | --- |
| CPBA-OMTZ-2024/002644 |  |

Výzva na predloženie ponuky pre účely zistenia predpokladanej hodnoty zákazky

Dobrý deň,

verejný obstarávateľ Centrum podpory Bratislava Ministerstva vnútra Slovenskej republiky realizuje prieskum trhu na predmet zákazky „Pozáručný servis a opravy detektorov pravosti dokladov C620“.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 10. 07. 2024 do 12:00 hod.

Opis predmetu zákazky:

Predmetom zákazky je oprava, diagnostika a znovu obnovenie funkcie opravy detektorov pravosti dokladov C620 uvedenie do prevádzky schopného stavu výmenou poškodenej nefunkčnej časti za funkčnú časť.

Požiadavky verejného obstarávateľa/podmienky účasti

* Predloženie cenovej ponuky spracovanej v zmysle priloženého vzoru (príloha č. 1).
* Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona o verejnom obstarávaní. Doklad o oprávnení dodávať tovar, uskutočňovať stavebné práce a lebo poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy.
* Čestné prehlásenie, že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásením (príloha č. 2).
* Súčasťou cenovej ponuky musí byť súhlas so spracovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov, ktorý je súčasťou tejto výzvy (príloha č. 3).

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia z ponúk predložených v lehote na predkladanie ponúk a za predpokladu, že spĺňa/splní všetky požiadavky verejného obstarávateľa uvedené v tejto výzve.

Ponuku predkladajte len prostredníctvom systému JOSEPHINE umiestnenom na webovej adrese <https://josephine.proebiz.com>

S pozdravom

Ing. Stanislav Michálek

radca | oddelenie MTZ | Centrum podpory Bratislava



Špitálska 14 | 812 28 Bratislava | Slovenská republika

tel.: 09610 22006

stanislav.michalek2@minv.sk | [www.minv.sk](https://www.minv.sk/)